Spoločné vyhlásenie Európskeho parlamentu, Rady Európskej únie a Európskej komisie

Legislatívne priority EÚ na rok 2022

(2021/C 514 I/01)

Posledné dva roky naša Únia čelí ďalekosiahlym účinkom pandémie COVID-19, ku ktorým sa pridávajú čoraz zjavnejšie katastrofálne dôsledky zmeny klímy a rušivé udalosti vo svete. Ukázali sme, že spoločným, rýchlym a rozhodným konaním dokážeme tieto zásadné výzvy prekonať.

Predpokladá sa, že európske hospodárstvo sa za pomoci dlhodobého rozpočtu EÚ na roky 2021 – 2027, nástroja Next Generation EU a Mechanizmu na podporu obnovy a odolnosti oživí rýchlejšie, než sa pôvodne očakávalo. Tieto nástroje historického významu nám poskytujú jedinečnú príležitosť vyjsť z krízy spôsobenej pandémiou silnejší, zvýšiť spravodlivosť, ekologickosť a digitalizáciu našich hospodárstiev a spoločností a vytvárať príležitosti a pracovné miesta pre Európu, v ktorej chcú naši občania žiť.

Táto strategická vízia oživenej a odolnejšej Únie, ktorá je zakotvená vo vôbec prvých spoločných záveroch našich troch inštitúcií o politických cieľoch a prioritách na roky 2020 –2024 (1), nás bude naďalej usmerňovať. Zlepšenie odolnosti EÚ, okrem iného aj v oblasti zdravia a kybernetickej bezpečnosti, bude kľúčom k tomu, aby sa táto transformácia stala hmatateľnou realitou. Aby sme dokázali lepšie brániť svoje záujmy a hodnoty a pomáhať formovať nové globálne prostredie, budeme musieť posilniť schopnosť Európy konať samostatne a jej globálny vplyv. V záujme budúcnosti Európy musíme chrániť a obhajovať naše základné hodnoty a právny štát v rámci našej Únie a jej členských štátov.

Transformácia nášho kontinentu sa môže uskutočniť len so súhlasom našich občanov. Prostredníctvom Konferencie o budúcnosti Európy sme poskytli možnosti na vypočutie ich názorov. Sme naďalej odhodlaní nadviazať na výsledky tejto konferencie.

Na plnenie a vykonávanie sa bude klásť ešte väčší dôraz, keďže sa blížime k polovici inštitucionálneho cyklu. V konečnom dôsledku to pomôže pretaviť našu víziu Európy na výhody pre každodenný život občanov. Toto spoločné vyhlásenie na rok 2022, ktoré vychádza z našich záväzkov a úspechov z roku 2021, svedčí o našom spoločnom odhodlaní plniť politické ciele a priority spoločných záverov.

Týmto spoločným vyhlásením upriamujeme pozornosť na kľúčové legislatívne návrhy (2), ktorým budú tri inštitúcie venovať maximálne úsilie s cieľom zabezpečiť, aby sa do konca roka 2022 dosiahol čo najväčší pokrok. Týka sa to iniciatív, ktoré sú v súčasnosti v rukách spoluzákonodarcov, ako aj iniciatív, ktoré Európska komisia predloží do jesene 2022.

Uvedené tri inštitúcie sa dohodli, že v roku 2022 budú pre ne najvyššou prioritou tieto kľúčové politické ciele:

V záujme splnenia stratégie sociálne spravodlivého, inkluzívneho a udržateľného rastu - Európskej zelenej dohody a jej cieľa dosiahnuť do roku 2050 klimatickú neutralitu budeme presadzovať už predložené návrhy, najmä balík Fit for 55. Prispeje to k vedúcemu postaveniu EÚ v celosvetovom boji proti zmene klímy. Prijmeme aj opatrenia na riešenie krízy biodiverzity, riešenie znečistenia vody a ovzdušia a na zabezpečenie udržateľnejšieho používania pesticídov. Posilníme právo spotrebiteľov na opravu výrobkov s cieľom pokročiť v prechode na obehové hospodárstvo. Budeme sa usilovať o to, aby bol trh EÚ s energiou odolnejší, bezpečnejší a nákladovo efektívnejší, čím sa podporí prechod ku klimatickej neutralite, a budeme riešiť vplyv cien energie na občanov a podniky.

Okrem toho pripomíname náš záväzok:

Uvedené tri inštitúcie sa zaväzujú pracovať na týchto spoločných prioritách na rok 2022 v súlade so zásadami vzájomnej dôvery, rešpektu a ducha spolupráce. Zabezpečíme aj riadne vykonávanie a presadzovanie existujúcich právnych predpisov.

Budeme odhodlane pracovať na tom, aby sme našim občanom zabezpečili zelenšiu, spravodlivejšiu, silnejšiu, digitálnejšiu a odolnejšiu Európu: Úniu, ktorá na nikoho nezabúda a ktorá asertívne obhajuje svoje základné hodnoty v zahraničí aj doma.

My, predsedovia Európskeho parlamentu, Rady Európskej Únie a Európskej komisie, budeme podrobne monitorovať včasné a účinné vykonávanie tohto spoločného vyhlásenia.

Съставено в Брюксел на шестнадесети декември две хиляди двадесет и първа година.

Hecho en Bruselas, el dieciseis de diciembre de dos mil veintiuno.

V Bruselu dne šestnáctého prosince dva tisíce dvacet jedna.

Udfærdiget i Bruxelles den sekstende december to tusind og enogtyve.

Geschehen zu Brüssel am sechzehnten Dezember zweitausendeinundzwanzig.

Kahe tuhande kahekümne esimese aasta detsembrikuu kuueteistkümnendal päeval Brüsselis.

Έγινε στις Βρυξέλλες, στις δέκα έξι Δεκεμβρίου δύο χιλιάδες είκοσι ένα.

Done at Brussels on the sixteenth day of December in the year two thousand and twenty one.

Fait à Bruxelles, le seize décembre deux mille vingt et un.

Arna dhéanamh sa Bhruiséil, an séú lá déag de mhí na Nollag sa bhliain dhá mhíle fiche agus a haon.

Sastavljeno u Bruxellesu šesnaestog prosinca godine dvije tisuće dvadeset prve.

Fatto a Bruxelles, addì sedici dicembre duemilaventuno.

Briselē, divi tūkstoši divdesmit pirmā gada sešpadsmitajā decembrī.

Priimta du tūkstančiai dvidešimt pirmų metų gruodžio šešioliktą dieną Briuselyje.

Kelt Brüsszelben, a kétezer-huszonegyedik év december havának tzenhatodik napján.

Magħmul fi Brussell, fis-sittax-il jum ta’ Diċembru fis-sena elfejn u wieħed u għoxrin.

Gedaan te Brussel, zestien december tweeduizend eenentwintig.

Sporządzono w Brukseli dnia szesnastego grudnia roku dwa tysiące dwudziestego pierwszego.

Feito em Bruxelas, em dezasseis de dezembro de dois mil e vinte e um.

Întocmit la Bruxelles la șaisprezece decembrie două mii douăzeci și unu.

V Bruseli šestnásteho decembra dvetisícdvadsaťjeden.

V Bruslju, šestnajstega decembra dva tisoč enaindvajset.

Tehty Brysselissä kuudentenatoista päivänä joulukuuta vuonna kaksituhattakaksikymmentäyksi.

Som skedde i Bryssel den sextonde december år tjugohundratjugoett.